CELEX: 62016CN0541
Language: sk
Date: 2016-10-25 00:00:00
Title: Vec C-541/16: Žaloba podaná 25. októbra 2016 – Európska komisia/Dánske kráľovstvo

9.1.2017   
            
            
               SK
            
            
               Úradný vestník Európskej únie
            
            
               C 6/30
            
         Žaloba podaná 25. októbra 2016 – Európska komisia/Dánske kráľovstvo
   (Vec C-541/16)
   (2017/C 006/37)
   Jazyk konania: dánčina
   
      Účastníci konania
   
   
      Žalobkyňa: Európska komisia (v zastúpení: L. Grønfeldt a J. Hottiaux, splnomocnení zástupcovia)
   
      Žalované: Dánske kráľovstvo
   
      Návrhy žalobkyne
   
   
               —
            
            
               Vyhlásiť, že Dánske kráľovstvo si nesplnilo povinnosti podľa článku 2 ods. 6 nariadenia Európskeho parlamentu a Rady (ES) č. 1072/2009 (1) o spoločných pravidlách prístupu nákladnej cestnej dopravy na medzinárodný trh,
            
         
               —
            
            
               zaviazať Dánske kráľovstvo na náhradu trov konania.
            
         
      Žalobné dôvody a hlavné tvrdenia
   
   Komisia tvrdí, že článok 2 ods. 6 nariadenia (ES) č. 1072/2009 vyčerpávajúcim spôsobom upravuje, ako môžu dopravcovia uskutočňovať kabotážnu prepravu za podmienok stanovených týmto článkom. Toto ustanovenie neupravuje najvyšší počet miest na nakládku a/alebo vykládku v rámci kabotážnej prepravy. Horná hranica troch operácií kabotážnej prepravy neznamená, že kabotážna preprava musí zahŕňať určitý počet miest na nakládku a/alebo vykládku.
   Podľa dánskych pravidiel kabotážna preprava môže zahŕňať buď určitý počet miest na nakládku alebo určitý počet miest na vykládku, ale nie oboje. Dánske pravidlá zamedzujú dopravcom, ktorí nie sú rezidentmi, uskutočňovanie kabotážnej prepravy zahŕňajúcej určitý počet miest na nakládku a vykládku, čo predstavuje obmedzenie spôsobu, akým môžu títo dopravcovia uskutočňovať kabotážnu prepravu v Dánsku, ako je upravený v nariadení (ES) č. 1072/2009.
   
      (1)  Nariadenie Európskeho parlamentu a Rady (ES) č. 1072/2009 z 21. októbra 2009 o spoločných pravidlách prístupu nákladnej cestnej dopravy na medzinárodný trh (Ú. v. EÚ L 300, 2009, s. 72).